CELEX: 22015D2158
Language: fi
Date: 2014-12-12 00:00:00
Title: ETA:n sekakomitean päätös N:o 291/2014, annettu 12 päivänä joulukuuta 2014, ETA-sopimuksen liitteen XIII (Liikenne) muuttamisesta [2015/2158]

26.11.2015   
            
            
               FI
            
            
               Euroopan unionin virallinen lehti
            
            
               L 311/44
            
         ETA:n SEKAKOMITEAN PÄÄTÖS
   N:o 291/2014,
   annettu 12 päivänä joulukuuta 2014,
   ETA-sopimuksen liitteen XIII (Liikenne) muuttamisesta [2015/2158]
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Lennonvarmistuspalvelujen ja verkkotoimintojen suorituskyvyn kehittämisjärjestelmästä 3 päivänä toukokuuta 2013 annettu komission täytäntöönpanoasetus (EU) N:o 390/2013 (1) olisi otettava osaksi ETA-sopimusta.
            
         
               (2)
            
            
               Täytäntöönpanoasetuksella (EU) N:o 390/2013 kumotaan 1 päivästä tammikuuta 2015 komission asetus (EU) N:o 691/2010 (2) ja komission täytäntöönpanoasetus (EU) N:o 1216/2011 (3), jotka on otettu osaksi ETA-sopimusta ja jotka olisi sen vuoksi poistettava ETA-sopimuksesta 1 päivästä tammikuuta 2015.
            
         
               (3)
            
            
               Sen vuoksi olisi muutettava ETA-sopimuksen liitettä XIII,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan ETA-sopimuksen liite XIII seuraavasti:
   
               1)
            
            
               Lisätään 66wn kohtaan (komission asetus (EU) N:o 677/2011) seuraava:
               ”, sellaisena kuin se on muutettuna seuraavalla:
               
                           —
                        
                        
                           
                              32013 R 0390: komission täytäntöönpanoasetus (EU) N:o 390/2013, annettu 3 päivänä toukokuuta 2013 (EUVL L 128, 9.5.2013, s. 1)”.
                        
                     
         
               2)
            
            
               Lisätään 66xe kohdan (komission täytäntöönpanopäätös 2014/132/EU) jälkeen kohta seuraavasti:
               
                           ”66xf.
                        
                        
                           
                              32013 R 0390: komission täytäntöönpanoasetus (EU) N:o 390/2013, annettu 3 päivänä toukokuuta 2013, lennonvarmistuspalvelujen ja verkkotoimintojen suorituskyvyn kehittämisjärjestelmästä (EUVL L 128, 9.5.2013, s. 1).
                        
                     Tätä sopimusta sovellettaessa asetusta koskevat seuraavat mukautukset:
               
                           a)
                        
                        
                           Korvataan 3 artiklan 1 kohta EFTA-valtioiden osalta seuraavasti:
                           ”Jos EFTA-valtioiden pysyvä komitea päättää nimetä suorituskyvyn tarkastuselimen avustamaan EFTAn valvontaviranomaista suorituskyvyn kehittämisjärjestelmän täytäntöönpanossa, tarkastuselin nimetään viiteajanjaksoja vastaavaksi määräajaksi. Jos komissio on nimennyt suorituskyvyn tarkastuselimen, EFTA-valtioiden pysyvä komitea pyrkii nimeämään saman tahon samoin edellytyksin suorittamaan samat tehtävät EFTA-valtioiden osalta.”
                        
                     
                           b)
                        
                        
                           Lisätään 14 artiklan 1 kohtaan ja 18 artiklan 1 kohtaan alakohta seuraavasti:
                           ”Jos arvio koskee suorituskykysuunnitelmia ja -tavoitteita, jotka liittyvät yhteen tai useampaan EU:n jäsenvaltioon ja yhteen tai useampaan EFTA-valtioon, EFTA-valtioiden osalta arvion laatii EFTAn valvontaviranomainen ja EU:n jäsenvaltioiden osalta komissio. Komissio ja EFTAn valvontaviranomainen tekevät tältä osin yhteistyötä identtisten kantojen omaksumiseksi kaikissa tämän artiklan mukaisen menettelyn vaiheissa.”
                        
                     
                           c)
                        
                        
                           Lisätään 15 artiklan 1 kohtaan alakohta seuraavasti:
                           ”Jos arvio koskee suorituskykysuunnitelmia ja -tavoitteita, jotka liittyvät yhteen tai useampaan EU:n jäsenvaltioon ja yhteen tai useampaan EFTA-valtioon, EFTA-valtioiden osalta arvion laatii EFTAn valvontaviranomainen ja EU:n jäsenvaltioiden osalta komissio. Komissio ja EFTAn valvontaviranomainen tekevät tältä osin yhteistyötä identtisten kantojen omaksumiseksi kaikissa tämän artiklan mukaisen menettelyn vaiheissa.”
                        
                     
                           d)
                        
                        
                           Lisätään 18 artiklan 2 kohtaan alakohta seuraavasti:
                           ”Jos toiminnallinen ilmatilan lohko käsittää yhden tai useamman EU:n jäsenvaltion ja yhden tai useamman EFTA-valtion ilmatilan, tässä kohdassa vahvistetut tehtävät ja toimivaltuudet kuuluvat EFTA-valtioiden osalta EFTAn valvontaviranomaiselle ja EU:n jäsenvaltioiden osalta komissiolle. Komissio ja EFTAn valvontaviranomainen tekevät tältä osin yhteistyötä identtisten kantojen omaksumiseksi.”
                        
                     
                           e)
                        
                        
                           Lisätään 18 artiklan 3 kohtaan alakohta seuraavasti:
                           ”Jos verkon suorituskykysuunnitelma koskee sekä komission nimeämää verkon hallinnoijaa että EFTA-valtioiden pysyvän komitean nimeämää verkon hallinnoijaa, komissio ja EFTAn valvontaviranomainen tekevät yhteistyötä identtisten kantojen omaksumiseksi.”
                        
                     
                           f)
                        
                        
                           Lisätään 18 artiklan 4 kohtaan alakohta seuraavasti:
                           ”Jos suorituskykysuunnitelmat ja -tavoitteet liittyvät yhteen tai useampaan EU:n jäsenvaltioon ja yhteen tai useampaan EFTA-valtioon, komissio ja EFTAn valvontaviranomainen tekevät yhteistyötä raportoidakseen yhdessä suorituskykytavoitteiden saavuttamisesta yhtenäisen ilmatilan komitealle.”
                        
                     
                           g)
                        
                        
                           Täytäntöönpanoasetuksen 18 artiklan 3 ja 4 kohdassa esiintyvällä sanalla ’komissio’ tarkoitetaan EFTA-valtioiden osalta ’EFTAn valvontaviranomaista’.
                        
                     
         
               3)
            
            
               Poistetaan 66xa kohdan (komission asetus (EU) N:o 691/2010) teksti 1 päivästä tammikuuta 2015.
            
         2 artikla
   Täytäntöönpanoasetuksen (EU) N:o 390/2013 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 13 päivänä joulukuuta 2014, jos kaikki ETA-sopimuksen 103 artiklan 1 kohdan mukaiset ilmoitukset on tehty (4), tai 27 päivänä kesäkuuta 2014 annetun ETA:n sekakomitean päätöksen N:o 135/2014 (5) voimaantulopäivänä, sen mukaan, kumpi ajankohta on myöhäisempi.
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 12 päivänä joulukuuta 2014.
      
         
            ETA:n sekakomitean puolesta
         
         
            Puheenjohtaja
         
         Kurt JÄGER
      
   
   
      (1)  EUVL L 128, 9.5.2013, s. 1.
   
      (2)  EUVL L 201, 3.8.2010, s. 1.
   
      (3)  EUVL L 310, 25.11.2011, s. 3.
   
      (4)  Valtiosäännön asettamista vaatimuksista ei ole ilmoitettu.
   
      (5)  EUVL L 342, 27.11.2014, s. 42.